Document ID: /roh_data/filtered/fineweb-2-filterrobots_roh.jsonl.gz/42144

Il chantun duess s'engaschar per meglras coaliziuns da tren da Cuira enfin sisum la Surselva. Il parlament grischun ha surdà quest'incumbensa a la regenza grischuna. Il deputà René Epp da Sedrun aveva pretendì concret, ch'i dettia trens directs da Sedrun a Cuira, senza stuair midar tren a Mustér.
Ultra da quai duess il traject vegnir gulivà en plirs lieus per pudair augmentar las limitas da tempo. La regenza piglia encunter l'incumbensa cun resalvas - i saja difficil da porscher trens directs cunquai che la Matterhorn Gottardbahn e la Retica hajan differenta infrastructura e differents concepts.